Тавăтри тăван ен тĕпчев музейĕ — Википеди

# Тавăтри тăван ен тĕпчев музейĕ

### Википедири материал

Тавăтри тăван ен тĕпчев музейĕ — Чăваш Енĕн Элĕк районĕнчи Тавăт ялĕнче, ятарлă çуртра вырнаçнă. Çирĕплетӳ хучĕн (свидетельство) нумĕрĕ 5430.

## [тӳрлет] Истори

Музее 1979 çулта Семен Тихонович Тихонов вĕрентӳçĕ тăрăшнипе йĕркеленĕ. Музее уçнă тапхăрта музей ваплли çурчĕ пулман, экспоначĕсене пĕр пӳлĕмре çеç вырнаçтарнă пулнă. 1990 çулта уйрăм çурта куçнă.

## [тӳрлет] Уйрăмĕсем

- Истори,
- этнографи,
- археологи,
- ӳсентăрансемпе чĕрчунсем,

Истори уйрăмĕнче Тавăт ялĕн историйĕпе туллин паллашма май пур.

Çавăн пекех шкул историйĕпе çыхăннă экспонатсем, сăнӳкерчĕксем пысăк вырăн йышăнаççĕ.

Пĕр кĕтесе Совет Çарĕн кун-çулне халалланă. Вăрçăра паттăррăн пуçĕсене хунă çынсене тата ветерансене халалласа тунă стенд айĕнче — вăрçă хатĕрĕсем.

Этнографи уйрăмĕнче шурă пиртен çĕленĕ кĕпе-тумтир, савăт-сапа, ĕлĕкхи ĕç хатĕрĕсем вырăн тупнă.

Археологи уйрăмĕнче варас авалхи чĕрчунсен шăммисемсер пуçне чи хаклă экспонатсем — 1956 çулта Тавăт çывăхĕнче археологсем киве масарта алтса кăларнă савăтснмпе ыттисем те.

Ӳсентăрансемпе чĕрчунсем пирĕн тăрăхри пулăсем, кайăксемпе, ӳсентăрансем çинчен пĕлӳлĕхе хăпартма ансат.

Хуçалăхра усă куракан япаласем уйрăм вырăн йышăнаççĕ.

## [тӳрлет] Вуламалли

- Л. И. Ефимов, "Элĕк Енĕ", Элĕк, 1994.

Категорисем: Чăваш Енĕн музейĕсем | Чăваш Енри Элĕк районĕн музейĕсем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра